Ning lõpuks veel mudeli disain, parajalt suured mõõtmed, kaheosaline panoraamkatus, mugav ligipääs (esiuksed avanevad ettepoole ja tagauksed tahapoole) kõik see võimaldab pakkuda eriti mahukat salongi kus kõik 4 reisijat saavad nautida kõiki auto eeliseid.    Sõiduomadused  Üks Peugeot' prioriteete on püsida ka edaspidi keskkonnasõbralike tootjate esirinnas. See ideeauto kasutab HYbrid4 tehnoloogiat: ees on  sisepõlemismootor (esirattavedu) ning taga on elektrimootor (tagarattavedu). See tehnoloogia võimaldab neljarattavedu, kui sisepõlemismootor ja elektrimootor töötavad üheaegselt, tagades rasketes oludes suurema turvalisuse ja parema teelpüsimise. Tehnoloogia võimaldab lisaks sõita  madalal kiirusel ilma heitgaase tekitamata ("zero emissions" režiimis), kasutades vaid elektrimootorit.  Kapoti all teeb tööd 1,6 l THP sisepõlemismootor võimsusega 160 kW (218 bhp): vastavalt PSA kontserni efektiivistamisstrateegiale kasutab kontsern kõige uuemaid tehnoloogiad, mis võimaldavad toota väikseid mootoreid, mis on suurepärase jõudlusega ning ka keskkonda säästvad.   Koos 70 kW (95 bhp) elektrimootoriga on koguvõimsus 230 kW (313 bhp) ning kütusekulu on kokku vaid 5,8 l/100 km ning CO2 heitmed 143 g/km. Tänu tõhusale jõuülekandele ning Peugeot' tunnustatud kogemustele suurepärase juhitavuse saavutamisel suudab SXC ideeauto ühendada tõelise sõidurõõmu ning võimalikult keskkonnasäästlikud tööomadused pakkudes juhile enneolematut sõiduelamust.